King og SCLC opfordrede regeringen til at investere i genopbygning af amerikanske byer. Han mente, kongressen havde udvist fjendtlighed over for de fattige ved beredvilligt og gavmildt at bruge penge på militæret. Han satte dette op mod fattige amerikaneres udsigter og hævdede, at kongressen havde støttet de fattige, som en gnier ville gøre det.<ref name="lied" /> Hans vision var ændringer langt mere gennemgribende end blot en [[reform]]: han påpegede systematiske mangler som racisme, fattigdom, militarisme og materialisme og slog til lyd for, at problemerne krævede en genopbygning af samfundet som sådan.<ref>Lawson, Steven F.; Payne, Charles M.; Patterson, James T. (2006): ''Debating the Civil Rights Movement, 1945–1968'', s. 148–149</ref>
Religion Historie Kultur Politiske_bevægelser Død Uddannelse Kriminalitet Undervisning